Den allerførste letbane-sporvogn er ved at være klar, og TV 2 | ØSTJYLLAND fik i den anledning lov til at tage med direktøren for Aarhus Letbane til Berlin for at besigtige det.

Det skete på en 150 meter lang testbane hos producenten Stadler. Det kan du se i videoen øverst i artiklen.

- Det bliver ikke større, var direktør Claus Rehfeld Moshøjs første reaktion efter de første meter var tilbagelagt.

Letbanen giver flere trafik-forstyrrelser

Sporvognen er eldreven og næsten lydløs, og de får en ganske særlig mulighed for at undgå forsinkelser sammenlignet med den øvrige trafik.

- Toget har prioritet i krydsene, så når toget ankommer til de store kryds, får toget lov at komme igennem, siger direktør Claus Rehfeld Moshøj.

De kan køre mellem 50 og 80 kilometer i timen, og der er plads til 84 siddende passagerer og 130 stående.

I myldretiden vil der køre tog i det centrale Aarhus cirka hvert tiende minut, og prisen bliver den samme som i bybusserne.

Se hele indslaget i videoen øverst i artiklen.